b'\n_START_ARTICLE_\nBiotinilacija histonov\n_START_PARAGRAPH_\nV biokemiji je biotinilacija proces, pri katerem se kovalentno ve\xc5\xbee molekula biotina na povr\xc5\xa1ino tar\xc4\x8dne molekule.Histoni so lahko kovalentno modificirani tudi z vitaminom biotinom._NEWLINE_Verjetno se biotinilirajo le lizini na vseh znanih histonih. Tudi biolo\xc5\xa1ka funkcija biotinilacije \xc5\xa1e ni popolnoma znana, \xc4\x8deprav je znanih nekaj funkcij biotinilacije. Znano je da se biotinilacija histonov pove\xc4\x8da ob odgovoru na celi\xc4\x8dno proliferaciji \xc4\x8dlove\xc5\xa1kih limfocitov . Biotinilacija poraste \xc5\xbee v G1 fazi celi\xc4\x8dnega cikla in se \xc5\xa1e pove\xc4\x8da skozi kasnej\xc5\xa1e cikle (S, G2 in M). Pri pacientih ki so oboleli za boleznijo\xc2\xa0\xc2\xbbhalocarboxylase synthetase deficiency\xc2\xab\xc2\xa0so opazili, da je zmo\xc5\xbenost biotinilacije histonov zelo zmanj\xc5\xa1ana . Raziskave te bolezni so pokazale, da se pri teh osebkih koli\xc4\x8dina biotinilacije ni spreminjala med celi\xc4\x8dnimi cikli, je pa se spreminjala pri zdravih osebkih ._NEWLINE_\xc5\xa0tudije na pi\xc5\xa1\xc4\x8dancih so dokazale, da je koli\xc4\x8dina biotiniliranih histonov veliko vi\xc5\xa1ja v transkripcijsko neaktivnem kromatinu . To je dokaz da biotin sodeluje pri uti\xc5\xa1anju genske ekspresije. Znano je tudi da se biotinilacija histonov pove\xc4\x8da ob celi\xc4\x8dnem odzivu na po\xc5\xa1kodbe DNA Z poskusi so dokazali, da se biotinilacija histonov pove\xc4\x8da ob izpostavitvi celic UV svetlobi in ob prelomu dvojne vija\xc4\x8dnice DNA. V bistvu sta ta dva poskusa dokazala, da je biotinilacija histonov signal da je DNA po\xc5\xa1kodovana. Predvidevajo pa tudi, da druge po\xc5\xa1kodbe DNA povzro\xc4\x8dijo biotinilacijo histonov. Ni pa \xc5\xa1e znano ali je biotinilacija histonov tudi mehanizem, ki vodi k popravilu DNA oz. v apoptozo celice.'